বরিশালের গৌরনদী উপজেলার ধুরিয়াইল গ্রামের সফল চাষি মোঃ ইসমাইল মিয়া। চলতি বোরো মৌসুমে গুটি ইউরিয়া ব্যবহারের মাধ্যমে সুগন্ধি বাংলামতি ধানের  চাষ করে আশানুরূপ ফলন পেয়েছেন। স্থানীয় কৃষি সমপ্রসারণ অধিদপ্তর শস্য কর্তনের পর প্রতি শতকে এক মণেরও বেশি ফলন ঘোষণা করেছে। শুধু ধান চাষেই সীমাবদ্ধ নেই ইসমাইল মিয়া। তিনি নিজের বাড়ির সামনে এক একর জমির উপর মাছের ঘের, পান বরজ, গবাদি পশুর খামার, হাঁসের খামার, বাউকুল ও আপেল কুলের বাগান, বিভিন্ন ফলদ বাগানসহ বায়োগ্যাস প্ল্যান্ট তৈরি করে এলাকায় তাক লাগিয়ে দিয়েছেন।